
Nova Rača, 7. rujna 2026.

[bookmark: _Toc471905285]Na temelju Programa mjera za poticanje rješavanja stambenog pitanja mladih obitelji na području Općine Nova Rača („Službeni glasnik Općine Nova Rača“ broj 3/21) i Odluke općinskog načelnika o raspisivanju Javnog poziva za dodjelu potpora za rješavanje stambenog pitanja mladih obitelji na području Općine Nova Rača u 2026. godini, („Službeni glasnik Općine Nova Rača“ br 8/26), Povjerenstvo za provedbu postupka dodjele potpora za rješavanje stambenog pitanja mladih obitelji na području Općine Nova Rača u 2026. godini objavljuje

J A V N I    P O Z I V
mladim obiteljima za dodjelu potpora za rješavanje 
stambenog pitanja na području Općine Nova Rača


I. UVOD
Ovim Javnim pozivom za dodjelu potpora za rješavanje stambenog pitanja mladih obitelji na području Općine Nova Rača namjerava se pomoći mladim obiteljima u rješavanju stambenog pitanja s ciljem sprječavanja raseljavanja te poticanja naseljavanja mladih obitelji na području Općine Nova Rača.  

II. PREDMET
Predmet ovog Javnog poziva je dodjela potpora za rješavanje stambenog pitanja mladih obitelji na području Općine Nova Rača putem slijedećih mjera:

Mjera 1.1. - Potpora pri kupnji građevinskog zemljišta, stambenog objekta ili gradnje kuće radi rješavanja vlastitog stambenog pitanja na području Općine Nova Rača

Mjera 1.2. - Potpora za poboljšanje kvalitete stanovanja ulaganjem u rekonstrukciju obiteljskih kuća ili stanova kojima se osigurava novi ili poboljšava postojeći stambeni prostor

III. KORISNICI
Korisnici potpora iz ovog javnog poziva su mlade obitelji. 

Mladom obitelji u smislu ovog Javnog poziva, smatra se bračna/izvanbračna zajednica te samohrani roditelj djeteta u trenutku objave Poziva nije navršio 18 godina života.

IV.UVJETI
Na Javni poziv za dodjelu potpore može se javiti mlada obitelj koja ispunjava slijedeće uvjete:  

a) članovi su državljani RH,
b) da je bar jedan od bračnih/izvanbračnih partnera mlađi od 35 godina života u godini raspisivanja Javnog poziva,
c) bračni/izvanbračni partner/samohrani roditelj, koji rješavaju stambeno pitanje stjecanjem prava vlasništva, pojedinačno ili zajedno mogu imati u suvlasništvu/vlasništvu obiteljsku kuću do 35 m², uz uvjet da nemaju u vlasništvu/suvlasništvu kuću/stan za odmor na području Republike Hrvatske, za prijavu na Mjeru 1.1.,
d) da svaki od bračnih/izvanbračnih partnera/samohrani roditelj ne smije imati u vlasništvu drugu nekretninu stambene namjene veću od 35 m2,
e) korisnici mjera po ovom Javnom pozivu mogu imati prebivalište izvan područja Općine Nova Rača pod uvjetom da stambeno pitanje rješavaju na području Općine Nova Rača, a sredstva se isplaćuju nakon prijave prebivališta na području Općine Nova Rača, osim u slučaju kupnje građevinskog zemljišta,
f) korisnik potpore i članovi njegove obitelji dužni su prebivati na adresi nekretnine za koju je dodijeljena potpora najmanje 5 godina,
g) priložila je svu dokumentaciju iz točke IX. Poziva

V. SREDSTVA
Sredstva za dodjelu potpora osigurana su u Proračunu Općine Nova Rača za 2026. godinu u iznosu 20.000,00 eur. 

VI. PRIHVATLJIVI TROŠAK

Kao prihvatljiv trošak priznaju se troškovi kupnje građevinskog zemljišta ili stambenog objekta, trošak građevinskih radova ili građevinskog materijala, odnosno trošak rekonstrukcije obiteljske kuće ili stana kojim se osigurava novi ili poboljšava postojeći stambeni prostor (opremanje kuće/stana namještajem i bijela tehnika nisu prihvatljivi trošak), koji su nastali poslije 1. siječnja 2026. godine.

VII. DUGOVANJE I ISPLATA
Potpora se može isplatiti podnositelju ukoliko bračni/izvanbračni partneri/samohrani roditelj nemaju dugovanje prema Republici Hrvatskoj po osnovi javnih davanja i prema proračunu Općine Nova Rača.
Podnositeljima zahtjeva za dodjelu potpore, koji su dostavili potpunu dokumentaciju te udovoljavaju uvjetima iz ovog Javnog poziva i Programa mjera za poticanje rješavanja stambenog pitanja mladih obitelji na području Općine Nova Rača, općinski načelnik odobrava isplatu potpore, zaključuje s istima Ugovor o korištenju potpore te se ista isplaćuje do 31.12. tekuće godine.


IX. MJERE I POTREBNA DOKUMENTACIJA:

[bookmark: _Hlk44999659]Mjera 1.1. - Potpora pri kupnji građevinskog zemljišta, stambenog objekta ili gradnje kuće radi rješavanja vlastitog stambenog pitanja na području Općine Nova Rača

Potpora se može odobriti pri kupnji stambenog objekta (kuće ili stana) ili građevinskog zemljišta u vlasništvu druge fizičke osobe ili pravne osobe, ili za gradnju kuće, uz uvjete propisane ovim Javnim pozivom.
U slučaju kupnje stambenog objekta ili građevinskog zemljišta ili gradnje kuće, uz uvjet da se stambeni objekt ili građevinsko zemljište nalazi na području Općine Nova Rača, mlada obitelj može ostvariti potporu u visini do iznosa 50% kupoprodajne cijene ili vrijednosti radova/materijala za gradnju kuće, odnosno do maksimalno 2.654,46 eur.

Ugovorena kupoprodajna cijena utvrđuje se na temelju valjanog kupoprodajnog ugovora, potpisanog i ovjerenog kod javnog bilježnika ili računa za radove ili građevinski materijal izdan od ovlaštenog prodavatelja. 

U slučaju kupnje građevinskog zemljišta za gradnju kuće podnositelj zahtjeva i članovi njegove obitelji moraju prijaviti prebivalište na adresi nekretnine u roku 36 mjeseci od zaključenja Ugovora o dodjeli potpore za stambeno zbrinjavanje mladih obitelji te u slučaju kupnje stambenog objekta u roku od 6 mjeseci od zaključenja Ugovora o dodjeli potpore za stambeno zbrinjavanje mladih obitelji. Prijavi na javni poziv prilaže izjavu o promjeni prebivališta (Obrazac 9).

Nekretnina na koji se odnosi prijava mora biti u vlasništvu ili suvlasništvu podnositelja. Za suvlasnički dio mora priložiti izjavu kojom suvlasnik potvrđuje da je suglasan i da je upoznat sa podnošenjem prijave za korištenje ove mjere (Obrazac 10).
Potpora je jednokratna po obitelji odnosno po stambenom objektu i ne može se kombinirati s ostalim mjerama iz ovog Javnog poziva u istoj kalendarskoj godini.
Jednom korisniku, odnosno obitelji, može se isplatiti potpora za mjeru 1.1. u  maksimalnom iznosu od 2.654,46 eur i više je isti korisnik, odnosno obitelj ne može koristiti. 

[bookmark: _Hlk45026913]Podnositelj zahtjeva odnosno korisnik ove mjere dostavlja instrument osiguranja u obliku bjanko zadužnice u korist Općine Nova Rača na iznos koji pokriva  iznos odobrene potpore uvećane za eventualne troškove prisilne naplate.
Instrument osiguranja se aktivira u slučaju:
· da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima, ne izvršava obveze iz ugovora te postupa protivno smislu ovog Javnog poziva,
· otuđi, proda ili daruje nekretninu za koju je primio potporu, 
· ukoliko prebivalište korisnika i članova njegove obitelji nije najmanje 5 godina prijavljeno na adresi nekretnine za koju je primio potporu.    
Korisniku potpore koji je dostavio bjanko zadužnicu kao instrument osiguranja, neiskorištena bjanko zadužnica se vraća po proteku 5 godina od dana realiziranja potpore. Unutar razdoblja od 5 godina od dana realiziranja potpore, bjanko zadužnica se može aktivirati radi povrata dodijeljene potpore
.
Korisnik je dužan u razdoblju 5 godina svake godine do 31.12. dostaviti Općini Nova Rača dokaz o prebivalištu na adresi nekretnine za koju je primio potporu.

[bookmark: _Toc471905280]Potrebna dokumentacija koja se podnosi na javni poziv:
-	prijava za Mjeru 1.1. (Obrazac 3.)
-	preslika osobne iskaznice podnositelja i bračnog/izvanbračnog partnera
-	izjava o izvanbračnoj zajednici ovjerena od strane javnog bilježnika (Obrazac 8)
-	vjenčani list (osim samohranih roditelja i izvanbračne zajednice)
-	rodni listovi za maloljetne članove obitelji
-	izvadak iz zemljišnih knjiga za građevinsko zemljište odnosno stambeni objekt koji je predmet zahtjeva, original, ne stariji od 6 mjeseci
-	izjava za suvlasnika (Obrazac 10) – ukoliko je suvlasnik nekretnine treća osoba
-	supružnik ili izvanbračni partner, koji po prvi put rješavaju stambeno pitanje stjecanjem prava vlasništva, pojedinačno ili zajedno mogu biti suvlasnici obiteljske kuće/stana do 35 m2. (izjava ili drugi dokument - Obrazac 6.)
-	preslika Ugovora o kupoprodaji građevinskog zemljišta odnosno stambenog objekta
-	izjava da će prije isplate potpore dostaviti bjanko zadužnicu (Obrazac 7)
-	izjava o promjeni prebivališta (Obrazac 9)
-	Potvrda Porezne uprave o nepostojanju duga na ime javnih davanja koje prati Porezna uprava, za oba bračna ili izvanbračna partnera ili za samohranog roditelja, ne starija od 30 dana
-	Potvrda o IBAN-u – izdana od strane banke korisnika ili drugi dokument iz kojeg je vidljiv IBAN (preslika)
-	Potvrda Jedinstvenom upravnog odjela Općine Nova Rača o nepostojanju duga prema općinskom proračunu
-	privola za obradu osobnih podataka.



[bookmark: _Hlk45089668]Mjera 1.2. - Potpora za poboljšanje kvalitete stanovanja ulaganjem u rekonstrukciju obiteljskih kuća ili stanova kojima se osigurava novi ili poboljšava postojeći stambeni prostor 

Rekonstrukcija obiteljskih kuća ili stanova u smislu ovog Javnog poziva  podrazumijeva dogradnju, nadogradnju i rekonstrukciju postojećeg stambenog objekta mlade obitelji koja zadovoljava uvjete i kriterije za podnošenje prijave u skladu s ovim Javnim pozivom.

Za rekonstrukciju, dogradnju i nadogradnju primjenjuju se važeći propisi koji vrijede za gradnju te ako je sukladno tim propisima nužno ishoditi građevinsku dozvolu, prijavi se prilaže i presliku građevinske dozvole.  

Podnositelj prijave prilaže dokaz o plaćanju računa na rekonstrukciji, adaptaciji, dogradnji i nadogradnji stambenog objekta za ukupni trošak radova i materijala s PDV-om.

Prihvatljiv trošak po ovoj mjeri su materijal i radovi na rekonstrukciji, dogradnji i nadogradnji, spajanje na komunalnu i vodnu infrastrukturu (plin, voda, struja i kanalizacija), adaptacija i sanacija stambenog prostora i drugo u smislu poboljšanja kvalitete stanovanja (opremanje kuće/stana namještajem i bijela tehnika nisu prihvatljivi trošak).
Potpora mladoj obitelji po ovoj mjeri odobrava se u visini 50% prihvatljivih troškova rekonstrukcije, dogradnje i/ili nadogradnje nastalih u 2026. godini, a maksimalno u visini 2.654,46 eur.

Potpora je jednokratna po obitelji odnosno po stambenom objektu i ne može se kombinirati s ostalim mjerama iz ovog Javnog poziva u istoj kalendarskoj godini.
Potpora se odobrava, uz opće uvjete propisane ovim Javnim pozivom, ako je objekt na području Općine Nova Rača, a ukoliko podnositelj zahtjeva nema prijavljeno prebivalište na adresi objekta, potpora će se odobriti po dostavi dokaza o prijavi prebivališta za podnositelja i članove obitelji.

Objekt na koji se odnosi prijava mora biti u vlasništvu ili suvlasništvu podnositelja. Za suvlasnički dio mora priložiti izjavu kojom suvlasnik potvrđuje da je suglasan sa radovima i da je upoznat sa podnošenjem prijave za korištenje ove mjere (obrazac izjave Obrazac 10).

Podnositelj zahtjeva odnosno korisnik ove mjere dostavlja instrument osiguranja u obliku bjanko zadužnice u korist Općine Nova Rača na iznos koji pokriva iznos odobrene potpore uvećane za eventualne troškove prisilne naplate.
Instrument osiguranja se aktivira u slučaju:
· da podnositelj zahtjeva odnosno korisnik mjere ne prijavi svoje prebivalište i prebivalište članova svoje obitelji u propisanim rokovima, ne izvršava obveze iz ugovora te postupa protivno smislu ovog Javnog poziva,
· otuđi, proda ili daruje nekretninu za koju je primio potporu, 
· ukoliko prebivalište korisnika i članova njegove obitelji nije najmanje 5 godina prijavljeno na adresi nekretnine za koju je primio potporu.    
Korisniku potpore koji je dostavio bjanko zadužnicu kao instrument osiguranja, neiskorištena bjanko zadužnica se vraća po proteku 5 godina od dana realiziranja potpore. Unutar razdoblja od 5 godina od dana realiziranja potpore, bjanko zadužnica se može aktivirati radi povrata dodijeljene potpore.

Korisnik je dužan u razdoblju 5 godina svake godine do 31.12. dostaviti Općini Nova Rača dokaz o prebivalištu na adresi nekretnine za koju je primio potporu.

Potrebna dokumentacija koja se podnosi na javni poziv:
· prijava za Mjeru 1.2. (Obrazac 5.)
· [bookmark: _Hlk45089802]preslika osobne iskaznice podnositelja i bračnog/izvanbračnog partnera 
· vjenčani list (osim samohranih roditelja i izvanbračne zajednice)
· izjava o izvanbračnoj zajednici ovjerena od strane javnog bilježnika (Obrazac 8)
· rodni listovi za maloljetne članove obitelji
· izvadak iz zemljišnih knjiga za stambeni objekt koji je predmet zahtjeva, original, ne stariji od 6 mjeseci
· izjava za suvlasnika (obrazac 10)
· dokaz o plaćanju računa sa preslikom računa
· izjava da će prije isplate potpore dostaviti bjanko zadužnicu (Obrazac 7)
· Potvrda Porezne uprave o nepostojanju duga na ime javnih davanja, za podnositelja i bračnog/izvanbračnog partnera, ne starija od 30 dana
· Potvrda Jedinstvenog upravnog odjela, Općine Nova Rača o nepostojanju duga prema općinskom proračunu za podnositelja i bračnog/izvanbračnog partnera, ne starija od 30 dana
· Potvrda o IBAN-u – izdana od strane banke korisnika ili drugi dokument iz kojeg je vidljiv IBAN (preslika)
· za rekonstrukciju, dogradnju i nadogradnju, ako je sukladno zakonu nužno ishoditi građevinsku dozvolu, prijavi se prilaže i preslika građevinske dozvole
· privola za obradu osobnih podataka.


X. NAČIN I ROKOVI PODNOŠENJA PRIJAVE I ISPLATA POTPORE

Prijave za korištenje potpora iz ovog Javnog poziva podnose se do 5. listopada 2025. godine odnosno do iskorištenja planiranih proračunskih sredstava. U slučaju iskorištenja planiranih sredstava općinski načelnik će donijeti Odluku o zatvaranju Javnog poziva.

Prijave za dodjelu potpora dostavljaju se u zatvorenoj omotnici neposredno ili putem pošte na adresu: 

OPĆINA NOVA RAČA
Trg Stjepana Radića 56
43272 Nova Rača
s naznakom „Prijava na javni poziv za dodjelu potpore mladim obiteljima za rješavanje stambenog pitanja na području Općine Nova Rača“ – NE OTVARAJ.

Prijave zaprimljene nakon propisanog vremenskog roka otvorenog Javnog poziva, neće se razmatrati, o čemu će se dostaviti obavijest.  
Ukoliko prijava nije potpuna, može se podnositelja prijave pozvati da u roku od pet radnih dana dopuni prijavu odnosno dostavi dokumente koji nedostaju. Ukoliko u danom roku podnositelj ne otkloni nedostatak, njegova prijava će se odbaciti kao nepotpuna, o čemu će se dostaviti obavijest.
Podnositeljima zahtjeva za potpore u okviru mjera 1.1. i 1.2. koji su dostavili kompletnu dokumentaciju te udovoljavaju uvjetima ovog Programa, odobrava se isplata potpore te se ista isplaćuje do 31.12. tekuće godine.
Prije odobravanja korištenja sredstava u okviru ovih mjera, Općina Nova Rača zadržava pravo administrativne i terenske provjere svih kriterija o kojima ovisi odobravanje potpore.
Svaki trošak za koji se provjerom ustanovi da nije prihvatljiv, bit će izuzet te se isti neće uzeti u obzir za izračun iznosa potpore.
Ovaj Javni poziv sa propisanim obrascima i izjavama biti će objavljen na mrežnoj stranici Općine Nova Rača www.nova-raca.hr i na oglasnoj ploči Općine Nova Rača, a sve informacije mogu se dobiti u Općini Nova Rača, Trg Stjepana Radića 56, Nova Rača, ili putem telefona broj 043/886-101.
 

                	OPĆINSKI NAČELNIK

					                               Darko Knežić 

